paragraph_text: Klub je samo jednom osvojio prvu tursku ligu, Süper Lig, i to sezone 2009./10. Tek je drugi anatolijski klub koji je osvojio tursku ligu. Osvojili su i Türkiye Kupası (turski nogometni kup) te dvaput Türkiye İkinci Ligi, drugu tursku ligu. Njihov prvi i najveći uspjeh u Europi dogodio se sezone 1974./75. u Kupu pobjednika kupova, kada su dosegli četvrfinale. U isto su se natjecanje vratili sezone 1986./87., ali su ispali u prvoj rundi, dok su u Intertoto kupu 1995. došli do četvrtfinala natjecanja.